  Виталий Пронин Со пӧлысь 2 сюрс 300-эз дасямын элькунысьтымы Общественной палатаен, кылемъёссэ юнматӥзы партиос но кандидатъёс. Общественной палатаын кылдытэмын на мобильной группа: отысь наблюдательёс 3 нунал куспын вуылозы пӧртэм участокъёсы. Ольга ЛихачёваТуспуктэм: Удмурт Республикаысь Общественной палата— Туннэ 8 часын Ижын участокъёс усьтӥськизы гинэ, мобильной группаысь наблюдательёс эскеризы ни 6 участокез. Нокыӵе шекъёс, быръёнъёсъя куронъёсты тӥян учыръёс ӧй вал. Нош одӥгаз участокын — паймымон: 9 часозь куаразэ сётыны вуттэм ни 100 адями. Со пӧлысь уноез егитъёс. Котькуд участокын радъямын коронавируслэсь утиськон: сётъяло маскаос, перчаткиос, ручкаос, — шуиз Общественной палаталэн но со бордын кылдытэм мобильной группалэн ёзчиез Ольга Лихачёва.Шаерамы ужа Общественной палаталэн пӧсь телефонэз — 8-800-200-53-19. Со пыр калыклы визь-кенеш сётон радъямын. Участокъёс 8 часын усьтӥськем бере вазиськиз 4 адями. Соос тунсыкъяськизы, кыӵе участок борды юнматэмын улон интызы. Нокыӵе ӝожтӥськонъёс, куара сётон радлыкез тӥян учыръёс пумысен вазиськонъёс ӧй вал, шуиз Р. Хуснутдинов. Елена Слащёва Теги: Быръёнъёс общественнойпалата  